Diari Oficial de la Generalitat Valenciana


Sumari del DOGV 9909, del 06-08-2024 (2024/7407)

RESOLUCIÓ de 15 de juliol de 2024, per la qual es modifica l'autorització de l'Escola Infantil de primer cicle Municipal Mestre Víctor Calatayud, de Tavernes de la Valldigna.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9909

Data del DOGV
:   06-08-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/7407

CVE
:   EARH-W-0433-0469

Data del document
:   15-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

*Antecedents de fet*

Primer. L'Ajuntament de Tavernes de la Valldigna, titular de l'Escola Infantil de primer cicle Municipal Mestre Víctor Calatayud, codi de centre 41215123, sol·licita la modificació de l'autorització per canvi d'ús de les seues unitats d'Educació Infantil de primer cicle.

Segon. La Direcció General de Centres i Personal Docent va emetre informe favorable de data 4 de juliol de 2014, sobre l'adequació de les instal·lacions proposades quant a espais educatius, segons la normativa aplicable, conforme a l'informe favorable del Servici d'Infraestructures Educatives de data 3 de juliol de 2014, que va donar origen a l'última autorització definitiva de l'escola infantil de primer cicle Municipal Mestre Víctor Calatayud de Tavernes de la Valldigna.

Tercer. La titularitat presenta declaració responsable de no haver realitzat obres a l'escola des de l'obtenció de l'última autorització definitiva, per la qual cosa la modificació del tram d'edats de les unitats no suposa una alteració de les dimensions dels espais, exceptuades les obres menors de reparació o manteniment.

*Fonaments de dret*

Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022, es delega esta competència en la Secretaria Autonòmica d'Educació.

Segon. Vista l'especial configuració de les escoles de primer cicle d'Educació Infantil que posseïxen aules versàtils que poden abastar diferents trams d'edat, en relació amb el nombre de llocs escolars, i atesa la normativa aplicable per a les sol·licituds de canvi amb caràcter definitiu dels trams d'edat a les aules autoritzades a les escoles d'Educació Infantil de primer cicle.

Tercer. La composició ara sol·licitada per tram d'edat, que es pot autoritzar, queda reflectida en l'informe del Servici d'Infraestructures Educatives, que va donar lloc a l'autorització de l'Escola Infantil de primer cicle Municipal Mestre Víctor Calatayud, de Tavernes de la Valldigna.

Vistos els antecedents de fet i considerats els fonaments de dret,

RESOLC

*Primer*

Modificar l'autorització de la següent escola ateses les característiques, ensenyaments i capacitat màxima que s'assenyalen a continuació.

Codi de centre: 61256412.

Denominació genèrica del centre: Escola Infantil de primer cicle Municipal.

Denominació específica de l'escola: Mestre Víctor Calatayud.

Titularitat: Ajuntament de Tavernes de la Valldigna.

Domicili: carrer Mare de Déu dels Desemparats, número. 13-15.

Localitat: Tavernes de la Valldigna.

Província: València.

Modificació que s'autoritza:

Canvi d'ús de les unitats autoritzades d'educació infantil de primer cicle, de manera que l'escola queda configurada, íntegrament, amb la següent composició:

6 unitats d'educació infantil de primer cicle, distribuïdes així:

– 1 unitat per a alumnat de 0 a 2 anys, amb 8 llocs escolars.

– 2 unitats per a alumnat d'1 a 2 anys, amb 13 llocs escolars cadascuna.

– 1 unitat per a alumnat d'1 a 3 anys, amb 15 llocs escolars.

– 2 unitats per a alumnat de 2 a 3 anys, amb 20 llocs escolars cadascuna.

*Segon*

La present resolució tindrà efectes acadèmics a partir de l'inici del curs escolar 2024/2025.

La present autorització donarà lloc a les corresponents inscripcions en el Registre de Centres Docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:

a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.

b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.

Per a les persones interessades que no siguen objecte de notificació, els terminis començaran a comptar des de l'endemà de la seua publicació en el *Diari Oficial de la Generalitat Valenciana.*

  

València, 15 de juliol de 2024

Daniel McEvoy Bravo

Secretari autonòmic d’Educació